‫- שריף מחוז קרבון, מונטנה -‬
‫רד לודג' מונטנה היא קהילה מאוחדת מאוד.‬
‫כולם מכירים את כולם.‬
‫- כניסה לרד לודג' -‬
‫הרצח הזה, כולם דיברו עליו.‬
‫ולכל אחד הייתה תיאוריה משלו‬ ‫על הסיבה למה זה קרה ומה קרה.‬
‫- בארה"ב, יותר מ-14,000 איש‬ ‫נרצחים מדי שנה -‬
‫- למעלה ממחצית מהרציחות הללו‬ ‫מתבצעות על ידי חבר או שכן -‬
‫אני זוכר את הפעם הראשונה‬ ‫שהלכתי לבית המשפט.‬
‫כולם הסתכלו עליי אחרת, כאילו אני…‬
‫כאילו אני מפלצת.‬
‫- זהו סיפורו של אסיר מספר 2064919 -‬
‫כל הזמן ניסיתי להגיד להם‬ ‫שלא התכוונתי שזה יקרה.‬
‫אני לא רוצח בדם קר.‬
‫לא הייתה לי, בשום פנים ואופן,‬
‫כל כוונה לפגוע בחבר הכי טוב שלי. מעולם.‬
‫- סדרה של NETFLIX -‬
‫- אש ידידותית -‬
‫- מרכז הכליאה קרוסרודס‬ ‫שלבי, מונטנה -‬
‫אנחנו מוכנים?‬ ‫-אנחנו מוכנים.‬
‫בסדר.‬
‫שמי תומאס שיפרנס.‬
‫אני בן 37.‬
‫אני כלוא כיום בשלבי, מונטנה,‬
‫על מותו של החבר הכי טוב שלי.‬
‫- ב-19 בפברואר 2018, -‬
‫- תומאס "טי-ג'יי" שיפרנס‬ ‫ירה למוות בג'ימי מקגרגור -‬
‫נולדתי ב-1984 במחוז קרן, קליפורניה.‬
‫כשהייתי בן ארבע, ההורים שלי התגרשו.‬
‫אבא שלי התחתן שוב עם אימי החורגת.‬
‫החיים נהיו קשים מאוד בשבילי.‬
‫אימי החורגת ממש לא אהבה אותי.‬
‫הייתי כלוא בחדר הרבה.‬
‫לא הרשו לי לצאת, לא הרשו לי לשחק.‬
‫לא הרשו לי לעשות כלום‬
‫חוץ מללכת לבית הספר ובחזרה.‬
‫כך זה נמשך בערך כל ילדותי.‬
‫- בגיל 15,‬ ‫טי-ג'יי ומשפחתו עברו לרד לודג' -‬
‫ואז המצב נעשה ממש גרוע.‬
‫יום אחד נתפסתי מעשן למעלה‬ ‫בחדר השינה של אחי.‬
‫אימי החורגת כעסה נורא‬
‫אז באותו לילה הם זרקו אותי מהבית‬
‫ואמרו לי לא לחזור לעולם.‬
‫- בין גיל 16 ל-19, טי-ג'יי התדרדר לפשע -‬
‫- ב-2004, הוא הורשע בפריצה ובגנבה -‬
‫- ובמהלך עשר השנים הבאות‬ ‫יצא ונכנס מהכלא לסירוגין -‬
‫- טי-ג'יי שוחרר ב-2014,‬ ‫אבל התקשה למצוא עבודה ברד לודג' -‬
‫- קפה רד לודג' -‬
‫רד לודג' היא עיירת סקי.‬
‫- תנאי המסלול -‬
‫מסתובבים שם הרבה אנשים עשירים.‬
‫השוטרים, ברגע שאתה על הרדאר שלהם,‬
‫לא יורדים ממך כל החיים.‬
‫- משטרת רד לודג' -‬
‫כיוון שאני פושע מורשע ובגלל מי שהייתי,‬
‫אף אחד לא רצה להעסיק אותי.‬
‫- בערך בזמן ההוא,‬ ‫טי-ג'יי התחיל לצאת עם שיילו -‬
‫היא הייתה נהדרת.‬
‫היא הבינה מה עבר עליי ולא שפטה אותי על כך.‬
‫אז לראשונה בחיי הרגשתי טוב,‬
‫שלא שופטים אותי על העבר שלי.‬
‫- תוך שנה, הם עברו לגור יחד -‬
‫- וטי-ג'יי מצא עבודה קבועה‬ ‫בחנות לחומרי בניין -‬
‫הייתי מתקן מסורים.‬ ‫חתכתי בשבילם הרבה עץ.‬
‫עשיתי הרבה עבודות ריתוך בשבילם.‬
‫ושם פגשתי את ג'ים.‬
‫הוא היה איש קטן ושברירי עם זקן לבן.‬
‫הוא תמיד עישן מקטרת, שתמיד הייתה עליו,‬
‫כשהוא יושב שם ליד האח.‬
‫הייתי פשוט יושב שם ומקשיב לסיפורים שלו,‬
‫מהימים שבהם עבד בחווה.‬
‫- זמן קצר אחרי שהתיידדו,‬ ‫טי-ג'יי גילה שג'ימי חי לבד בצריף -‬
‫לעתים קרובות‬ ‫הטמפרטורה יורדת מתחת לאפס ברד לודג'.‬
‫בצריף של ג'ים לא היה חימום, לא היו בו מים.‬
‫לא היה לו לאן ללכת כשהיה קר.‬
‫אז אני ושיילו החלטנו‬ ‫להזמין אותו לבית שלנו.‬
‫- בינואר 2018,‬ ‫ג'ימי עבר לגור בביתו של טי-ג'יי -‬
‫אני וג'ים הפכנו לבלתי נפרדים.‬
‫בכל מקום שבו הייתי, ג'ים היה.‬ ‫בכל מקום שג'ים היה, אני הייתי.‬
‫יצאנו הרבה לירות.‬
‫הלכנו לדוג הרבה. עשינו הכול יחד.‬
‫הוא אהב את הטבע.‬
‫המצב היה טוב עד אותו יום נורא.‬
‫- ב-19 בפברואר 2018‬ ‫טי-ג'יי וג'ימי תכננו לצאת לדוג -‬
‫זה היה יום רגיל.‬
‫עצרנו בחנות וקנינו בירה.‬
‫נסענו אל מחוץ לעיירה.‬
‫המשכנו לנסוע הרחק מהעיירה,‬ ‫אל מקום שאני חושב שנקרא בר טראקט.‬
‫עצרנו.‬
‫יצאתי מהמכונית.‬
‫אמרתי, "הנחל קפוא כאן.‬
‫"לא בא לי לדוג פה."‬
‫אז ג'ים יצא מהרכב עם האקדח 357 שלו.‬
‫פשוט עשינו את מה שאהבנו לעשות.‬ ‫התחלנו לירות.‬
‫סתם ירינו בעצים.‬
‫הוא ניסה לסובב את האקדח על האצבע.‬
‫אמרתי לו שהוא נראה כמו בילי הנער.‬
‫"אתה נראה כמו בילי הנער עם זה."‬
‫הוא לא ממש סובב אותו. הוא רק ניסה.‬
‫הוא ניסה לעשות תנועות כדי לעשות את זה.‬ ‫זה היה מצחיק.‬
‫עד אז כבר שתינו אלכוהול כל היום,‬
‫אז פשוט נהנינו מהחיים, פחות או יותר.‬
‫אמרתי לו, "תביא את האקדח.‬ ‫ אני רוצה לנסות את זה",‬
‫רציתי לראות אם אוכל לעשות את מה שהוא עשה.‬
‫אז הוא מסר לי את האקדח,‬ ‫ואני זוכר שנשארו בו שני כדורים.‬
‫והתכוונתי לנסות לסובב אותו על האצבע‬ ‫ולשחק אותה קאובוי,‬
‫כמו בילי הנער, לראות אם אני מצליח.‬
‫ואני זוכר שסובבתי אותו קדימה, והאקדח ירה.‬
‫אני זוכר שראיתי את ג'ים נופל לקרקע.‬
‫ובשלב ההוא פשוט…‬
‫כנראה לא קלטתי באותו רגע מה קרה‬
‫כי לא ציפיתי שהאקדח יירה ככה.‬
‫אני זוכר שהתקרבתי אל ג'ים,‬ ‫ותפסתי לו את הרגל…‬
‫אמרתי, "ג'ים, קום, תפסיק לעשות את עצמך,‬ ‫די עם השטויות", ו…‬
‫והרגשתי שהרגל שלו רפויה מאוד,‬ ‫ואז הבנתי שמשהו לא בסדר.‬
‫ואז…‬
‫אז ראיתי את הדם על השלג.‬
‫הרגשתי שהנשמה שלי נקרעת מהגוף באותו רגע.‬
‫כי ידעתי שג'ים כבר לא שם.‬
‫- בתוך 72 שעות מהירי, -‬
‫- טי-ג'יי נעצר באשמת הרצח של ג'ימי -‬
‫אני לא יכול להגיד כמה פעמים אמרתי להם‬ ‫שזו הייתה תאונה באותו יום.‬
‫הם ניסו להגיד שהורדתי את ג'ים על הברכיים,‬
‫ושכיוונתי את האקדח לראש שלו ואז יריתי.‬
‫אני לא אשקר לגבי מה שקרה. אני לא…‬
‫אני לא רוצח בדם קר.‬
‫לא התכוונתי שזה יקרה.‬
‫כל הזמן ניסיתי להגיד‬ ‫שלא התכוונתי לפגוע בג'ים.‬
‫זו הייתה תאונה.‬
‫אני חושב על ג'ים לא מעט.‬
‫הוא היה החבר היחיד שהיה לי.‬
‫- לנוכח האפשרות של גזר דין מוות, -‬
‫- טי-ג'יי הסכים לעסקת טיעון עם התביעה -‬
‫- לפיה יודה באשמה בתמורה למאסר עולם -‬
‫- שיימשך 30 שנה לפחות -‬
‫- ברוכים הבאים -‬
‫כשג'ימי נמצא מת, נקרעתי לגזרים.‬
‫הלב שלי נשבר.‬
‫והידיעה שנשמה עדינה כל כך‬
‫נקטפה באופן כל כך אלים,‬
‫רק הכאיבה עוד יותר.‬
‫אני ג'ון פרייס,‬
‫ואחד החברים הכי טובים שלי‬ ‫היה ג'ימי מקגרגור.‬
‫בכל פעם שאני עובד על גולגולת כזאת,‬ ‫אני חושב על ג'ימי.‬
‫אני יודע שהוא מסתכל למטה עכשיו‬ ‫ורואה איך אני משמר‬
‫זיכרונות ציד של מישהו לכל החיים.‬
‫מאחר שזה קרה בעיירה כל כך קטנה,‬
‫נפוצו שמועות רבות.‬
‫אנשים עדיין משערים השערות על כך.‬
‫אנשים עדיין מנסים להבין מה היה המניע.‬
‫דבר כזה פשוט לא קורה ברד לודג'.‬
‫ג'ימי היה אדם אדיב ועדין נפש.‬
‫תמיד עם חיוך, תמיד קיבל אותך בלחיצת יד.‬
‫- ג'ון פרייס, חבר של ג'ימי -‬
‫התעניין מה שלום המשפחה שלך ומה מצבך.‬
‫היחסים של ג'ימי עם הכסף…‬ ‫נו, היה לו מעט מאוד.‬
‫הוא היה חסר פרוטה.‬
‫ג'ימי ואני שוחחנו אחר צוהריים אחד‬ ‫והוא קיבל סיוע מאישה מקומית‬
‫שעזרה לו להגיש בקשה לביטוח הלאומי.‬
‫הוא הבין שהוא יקבל סכום גדול‬ ‫חד-פעמי בהתחלה,‬
‫ואחר כך קצבה חודשית.‬
‫שמחנו שהוא סוף-סוף הגיע לשלב‬
‫שבו תהיה לו הכנסה קבועה,‬ ‫כדי לקיים את עצמו לאורך כל השנה.‬
‫רד לודג' היא עיירה קטנה מאוד.‬
‫אז השמועה פשטה מהר‬
‫על כך שג'ימי סוף סוף‬ ‫יקבל קצבה מהביטוח הלאומי.‬
‫- בערך בזמן שג'ימי קיבל את הכסף הזה -‬
‫- טי-ג'יי התיידד איתו -‬
‫טי-ג'יי היה מאוד להוט בקשר שלו עם ג'ימי,‬
‫בכל הקשור לחיבה וכדומה.‬
‫נראה כאילו היה לו מניע נסתר‬ ‫לביסוס מערכת היחסים הזאת.‬
‫גיליתי שג'ימי עבר לגור‬ ‫עם טי-ג'יי ואשתו שיילו,‬
‫והייתי מאוד מודאג. כולנו דאגנו.‬
‫אני וג'ים הפכנו לבלתי נפרדים.‬
‫בכל מקום שבו הייתי, ג'ים היה.‬ ‫בכל מקום שג'ים היה, אני הייתי.‬
‫אני חושב על ג'ים לא מעט.‬
‫כי הוא היה החבר היחיד שהיה לי.‬
‫אין הרבה דברים שלא הייתי עושה בשבילו.‬
‫הכול שקר.‬
‫הוא המציא שהוא וג'ימי‬ ‫היו החברים הכי טובים,‬
‫וזה היה רחוק מהאמת.‬
‫מערכת היחסים של טי-ג'יי וג'ימי‬ ‫הייתה מערכת יחסים של נוחות.‬
‫טי-ג'יי שיחק את המשחק עד הסוף‬ ‫וניצל את ג'ים.‬
‫- שלושה שבועות לפני הירי,‬ ‫ג'ימי הוציא 3,000 דולר וקנה משאית -‬
‫גיליתי שג'ימי רכש משאית.‬
‫זה הדאיג אותי כי ג'ימי לא נהג.‬
‫אז לא היה לו מה לעשות עם משאית.‬
‫אני מרגיש שהוא נוצל,‬
‫שטי-ג'יי היה צריך רכב וניצל אותו.‬
‫לדעתי טי-ג'יי עשה את זה רק בשביל הכסף.‬
‫הוא ידע שלג'ימי יש כסף,‬
‫והריגתו הייתה הדרך המהירה ביותר בשבילו‬ ‫להשיג את כל הכסף הזה בבת אחת.‬
‫- קוויק סטופ, דרייב-אין, סגור למשך העונה -‬
‫- אחרי הירי, טי-ג'יי לא דיווח‬ ‫על מותו של ג'ימי למשטרה -‬
‫- כעבור יומיים, המשאית של ג'ימי‬ ‫נצפתה נטושה בחניון קמפינג מרוחק -‬
‫- לשכת השריף, מחוז קרבון, מונטנה -‬
‫שמי ג'וש מקווילן.‬
‫אני השריף של מחוז קרבון ברד לודג', מונטנה.‬
‫אז אנחנו נוסעים דרומה מרד לודג' עכשיו.‬
‫- ג'וש מקווילן, שריף מחוז קרבון -‬
‫זה האזור שבו דווח לנו בקשר‬
‫שהמשאית של ג'ימי נמצאה.‬
‫זה היה חריג מאוד ‬ ‫למצוא את המשאית של ג'ימי כאן.‬
‫זה אזור שמחנאים מגיעים אליו הרבה בקיץ,‬
‫אבל לא כל כך בעונת החורף.‬
‫באותה תקופה, השלג כאן‬ ‫הגיע לגובה של עד מטר וחצי.‬
‫במילים פשוטות, אנשים פשוט‬ ‫לא באים הנה כשיש שלג כזה.‬
‫כשהתקדמנו הנה, ראינו את המשאית‬
‫ואז ראינו דם על הקרקע.‬
‫ואז סימני גרירה שהובילו אותנו הנה,‬ ‫אל הסוללה שיורדת אל רוק קריק.‬
‫- צילומי המשטרה -‬
‫ראינו את גופתו של ג'ימי‬ ‫מכוסה בשלג כשהוא שרוע על גבו,‬
‫וניכר שהוא נגרר עד אמצע הסוללה הזאת בערך.‬
‫ראינו בבירור שיש לו פצע ירי אחד בראש.‬
‫לא רואים את המקום הזה מהכביש המהיר.‬
‫אז סביר להניח שאלמלא קיבלנו את ההודעה הזאת‬
‫והגענו הנה כשהגענו,‬
‫לא היינו מוצאים אותו עד בוא האביב,‬
‫אז האזור הופך לפופולרי יותר.‬
‫היה ברור שמי שעשה את זה לג'ימי‬
‫ניסה להסתיר את גופתו‬ ‫ולא הייתה לו שום כוונה לנסות לעזור לו.‬
‫- זמן קצר אחרי שחקירת הרצח החלה, -‬
‫- טי-ג'יי הפך לחשוד העיקרי -‬
‫- הוא נעצר ונחקר בחשד לרצח -‬
‫- תיעוד המשטרה -‬
‫מה עשיתי?‬
‫שיחקת משחק.‬
‫אני לא… מה עשיתי?‬
‫הרגת מישהו.‬
‫לא, לעזאזל…‬
‫אין לי אומץ להרוג מישהו. אתה רציני?‬
‫אני רציני לגמרי.‬
‫- אף על פי שבהתחלה טען‬ ‫שהוא לא יודע כלום על מותו של ג'ימי -‬
‫- טי-ג'יי בסופו של דבר הודה‬ ‫שירה את הירייה הקטלנית -‬
‫זו הייתה תאונה. זה לא היה אמור לקרות ככה.‬
‫ברגע ששחררתי את הנוקר, האקדח ירה.‬
‫וראיתי את ג'ימי נופל.‬
‫וזה הפחיד אותי.‬
‫- ב-22 בפברואר 2018, -‬
‫- תומאס "טי-ג'יי" שיפרנס‬ ‫הואשם ברצח בכוונה תחילה -‬
‫אני באמת לא יודעת מה קרה באותו יום.‬
‫רק טי-ג'יי וג'ימי יודעים מה קרה באותו יום.‬
‫ואני לא רוצה לשער השערות.‬
‫אני יודעת שהם בילו הרבה זמן ביחד‬
‫עם רובים ושתייה, וזה לא מסתדר לי.‬
‫שמי סוזן ראסל, ואני החותנת של טי-ג'יי.‬
‫למה שטי-ג'יי יהרוג את ג'ימי?‬
‫הוא אהב את ג'ימי.‬
‫- סוזן ראסל, החותנת של טי-ג'יי -‬
‫הוא תמיד אמר, "אני אוהב את ג'ימי".‬ ‫ג'ימי היה החבר הכי טוב שלו.‬
‫הלכתי לבקר אותם אולי שבוע לפני שזה קרה.‬
‫כולם היו מאושרים וצחקו והסתדרו מצוין.‬
‫- המשטרה טענה שהעובדה‬ ‫שטי-ג'יי לא דיווח על מותו של ג'ימי -‬
‫- מצביעה על מעשה מכוון -‬
‫אנשים נורמליים‬ ‫מן הסתם היו מתקשרים לשירותי החירום‬
‫אם היו יורים במישהו בטעות.‬
‫אבל טי-ג'יי פחד עד מוות.‬
‫אף אחד ברד לודג' לא אהב את טי-ג'יי.‬
‫אז אני חושבת שאפילו אם זו הייתה תאונה,‬ ‫איש לא היה מאמין לו.‬
‫אני חושבת שהוא פחד וברח,‬
‫כי הוא לא חשב בהיגיון.‬
‫אני יכולה להבין את זה.‬
‫אני לא מצדיקה את זה‬ ‫אבל אני יכולה לראות אותו עושה את זה.‬
‫לג'יי-טי היו הרבה בעיות בילדות.‬
‫אני לא רוצה להיכנס לחיים האישיים שלו,‬
‫אבל הוא סבל התעללות מכל מיני סוגים.‬
‫היה לו קשה.‬
‫- הסעה לבית ספר רד לודג', מחוז מס' 1 -‬
‫הוא רגשן, הוא בוכה בסרטים.‬ ‫הוא עדין, הוא אדיב.‬
‫אם זה היה מגיע למשפט,‬
‫אני חושבת שלטי-ג'יי לא היה סיכוי‬
‫כי זו קהילה קטנה והוא היה האיש הרע.‬
‫לאיש לא היה אכפת מטי-ג'יי.‬
‫- בית קפה -‬
‫ג'ימי היה אהוב מאוד בקהילה.‬
‫ועל טי-ג'יי הם חשבו שהוא סתם מפלצת.‬
‫- אחרי מעצרו של טי-ג'יי,‬ ‫הקשר שלו עם הבת של סוזן, שיילו, נותק -‬
‫אנשים יודעים שאני החותנת של טי-ג'יי,‬ ‫ואני שומרת על קשר עם טי-ג'יי.‬
‫ואנשים משתוממים,‬ ‫"את מדברת איתו? למה לך לדבר איתו?"‬
‫אני עונה, "למה שלא אדבר איתו?"‬
‫למי הוא יכול לפנות? אין לו איש מלבדי.‬
‫שמי דייב בישר.‬
‫אני הבעלים של איי-ויי ספליי‬ ‫ברד לודג', מונטנה.‬
‫הרבה אנשים באו לעזור לי‬
‫ללא תשלום, תמורת מגורים.‬
‫אנשים באים והם רעבים ומחפשים עבודה.‬
‫טי-ג'יי היה זקוק לעבודה ולא הצליח למצוא.‬
‫וזה עבד לא רע בהתחלה.‬
‫כיוון שטי-ג'יי עבד אצלי,‬
‫נתתי לטי-ג'יי ולאשתו שיילו‬
‫לגור בבית שהיה בבעלותי‬ ‫כ-9 ק"מ לכיוון ההוא.‬
‫התעלמתי מהעובדה‬
‫שמדי פעם הם לא יכלו לשלם את שכר הדירה.‬
‫ג'ים היה שכן שגר במרחק כמה בתים משם.‬
‫הוא היה בחור נחמד מאוד.‬
‫היו אצלנו כמה בחורים שבילו יחד.‬
‫טי-ג'יי וג'ים הכירו כאן‬
‫והתיידדו.‬
‫אבל בחור אחר כאן, בחנות,‬
‫אמר לי שזה כמו לערבב דלק וגפרורים.‬
‫אני מניח שהוא פחות חיבב את טי-ג'יי ממני.‬
‫- במהלך חקירת הרצח, -‬
‫- התברר למשטרה שג'ימי‬ ‫שמר 8,000 דולר בכספת בביתו של טי-ג'יי -‬
‫- בעקבות מעצרו של טי-ג'יי,‬ ‫המשטרה גילתה שהכספת של ג'ימי פתוחה וריקה -‬
‫- ואז המשטרה מצאה 1,500 דולר במזומן -‬
‫- בין חפציו של טי-ג'יי בביתו של חבר -‬
‫אני ושיילו היינו נשואים על פי חוק,‬
‫כי גרנו יחד כל כך הרבה זמן.‬
‫במשך זמן רב צפיתי בפרסומות של תכשיטים,‬
‫כי רציתי לקנות לה טבעת נישואים אמיתית.‬
‫אז ביקשתי מהבחור שעבדתי אצלו,‬ ‫דייב, מאיי-ויי ספליי,‬
‫חלק מהכסף כדי לקנות לה טבעת,‬
‫ובסוף הוא הלווה לי כסף.‬
‫אני לא יודע בדיוק כמה. אלפיים, אני חושב.‬
‫זה היה כמה ימים לפני שכל זה קרה.‬
‫זה מטורף.‬
‫מעולם לא הלוויתי לו אלפיים דולר.‬
‫לא שידוע לי.‬
‫ובטח לא כמה ימים לפני הפשע הזה.‬
‫בשום שלב טי-ג'יי לא בא אליי, בכה לי‬
‫ואמר, "אני צריך להביא לשיילו‬ ‫תכשיט יפה, טבעת"…‬
‫הוא מעולם לא אמר לי את זה.‬
‫זה פשוט לא קרה.‬ ‫הוא לא הלווה ממני 2,000 דולר.‬
‫ואלוהים, לא הייתי סומך‬ ‫על טי-ג'יי בקטע הזה.‬
‫הכרתי אותו מספיק טוב כדי לא לתת לו כסף,‬
‫בשביל טבעת או לא בשביל טבעת לאשתו.‬
‫- בית המשפט, מחוז קרבון -‬
‫- שריף -‬
‫- אף על פי שהודה בכך שירה בג'ימי, -‬
‫- טי-ג'יי המשיך לטעון שהאקדח ירה בטעות -‬
‫אני זוכר שסובבתי אותו קדימה,‬
‫והאגודל שלי תפס את הנוקר.‬
‫וכשהאקדח התחיל לחזור,‬
‫האינסטינקט הראשון שלי היה לדחוף‬ ‫את האצבע למטה, והאקדח ירה.‬
‫וזה היה כל כך חזק שנבהלתי.‬
‫ואני זוכר שראיתי את ג'ים נופל לקרקע.‬
‫ובשלב ההוא פשוט… אני לא…‬
‫כנראה לא קלטתי באותו רגע מה קרה‬
‫כי לא ציפיתי שהאקדח יירה ככה.‬
‫האם אני אשם בהרג של מישהו?‬ ‫כן, בהחלט. כן.‬
‫האם אני אשם ברצח בכוונה תחילה,‬ ‫בהרג מכוון של מישהו‬
‫ובתכנון מראש של הרג החבר הכי טוב שלי?‬ ‫ממש לא.‬
‫- שריף מקווילן -‬
‫טי-ג'יי מדבר שטויות.‬
‫אני לא יודע למה טי-ג'יי לא מודה‬
‫במה שקרה באותו יום.‬
‫- ראיה‬ ‫בעלים: מקגרגור, ג'יימס אדוארד -‬
‫אז זה כלי הרצח.‬
‫מה שאתם רואים זה אקדח 357.‬
‫אקדח "קינג קוברה".‬
‫זה אקדח די כבד.‬
‫אז טי-ג'יי אומר‬ ‫שבזמן שהוא סובב אותו על האצבע‬
‫הוא במקרה משך את זה לאחור,‬
‫ואפשר לראות‬ ‫שזה דורש מאמץ למשוך את זה לאחור.‬
‫צריך מאמץ אמיתי כדי לעשות את זה.‬
‫ובו בזמן, ללחוץ על ההדק.‬
‫אפילו כשאני עושה את זה עכשיו,‬ ‫זה לא משהו שעושים בטעות.‬
‫זה מעשה מכוון.‬
‫וג'ימי במקרה עומד מולו.‬
‫ואם מסתכלים בתצלום של נתיחת הגופה,‬ ‫רואים את מסלול הקליע,‬
‫ומדובר בירייה ישרה.‬
‫הקליע נע ישר,‬
‫נכנס ויוצא מהראש באותו קו.‬
‫אז אני לא מאמין לטי-ג'יי, ואני חושב שזה‬ ‫פשוט בלתי אפשרי שזה קרה.‬
‫- השריפים של מונטנה‬ ‫תומכים בתיקון השני לחוקה -‬
‫- במשך יותר משנה לאחר מעצרו,‬ ‫טי-ג'יי המשיך לטעון לחפותו -‬
‫- שמונה שבועות לפני המשפט המתוכנן, -‬
‫- הוא הסכים לחתום על עסקת טיעון -‬
‫- אולם בית המשפט -‬
‫- פרקליטות מחוז קרבון -‬
‫זה היה תיק עם טיעונים חזקים מלכתחילה.‬
‫וברור שהיינו מוכנים ללכת למשפט‬
‫בזמן שנודע לנו שהוא מוכן לשנות את גרסתו.‬
‫מה הייתם עושים‬
‫לו יריתם בטעות לחבר שלכם בראש?‬
‫הייתם מנסים להתקשר למשטרה‬ ‫או לסיוע רפואי?‬
‫או הייתם לוקחים את הכסף שלו?‬
‫הייתם גוררת את הגופה שלו לערוץ,‬ ‫שם יהיה קשה יותר למצוא אותה?‬
‫שום דבר ממה שהוא עשה‬ ‫לא עולה בקנה אחד עם דאגה לרווחת החבר שלו.‬
‫- החותם הגדול של מדינת מונטנה -‬
‫שמי אלכס ניקסון.‬ ‫אני פרקליט מחוז קרבון ברד לודג', מונטנה.‬
‫די קשה להאמין שזה לא רצח,‬
‫והיינו בטוחים שנוכל להשיג הרשעה.‬
‫הייתה לנו הודאה ממקור ראשון‬ ‫על מה שקרה באותו ערב.‬
‫- בבסיס התיק שטופל על ידי ניקסון -‬
‫- עמדה הצהרה חתומה‬ ‫מאחת החברות הוותיקות של טי-ג'יי, קריסטן -‬
‫- בהצהרה שלה היא גילתה שטי-ג'יי‬ ‫התוודה באוזניה שהוציא להורג את ג'ימי -‬
‫טי-ג'יי מספר לקריסטן שהוא הרג את האיש‬
‫כי הוא היה הומלס והתנהג אליו בזלזול.‬
‫- הוא אמר, "פישלתי. הרגתי מישהו". -‬
‫היא אמרה שהוא התחנן על חייו.‬
‫- הוא הצמיד את האקדח לראשו‬ ‫והוא התחנן על חייו -‬
‫- הוא אמר שעיניו יצאו מחוריהן -‬
‫היא אמרה שטי-ג'יי תיאר איך גרר את הגופה‬ ‫למקום שבו יתקשו למצוא אותה.‬
‫זה היה רציני ביותר כי לא מדובר‬ ‫בתיאור של מישהו אכול חרטה או צער‬
‫על כך שזה עתה הרג‬ ‫את החבר הכי טוב שלו, לכאורה.‬
‫מדובר במישהו כועס‬ ‫כי הרגיש שהוא קורבן, שמזלזלים בו.‬
‫שלא מעריכים אותו כראוי.‬
‫מה ששומעים פה זה‬ ‫אדם שמתאר רצח אכזרי בדם קר.‬
‫זה כל דבר חוץ מסיפור על הרג בשוגג.‬
‫זה גרם לי להישמע ממש כמו מפלצת.‬
‫ניסו להגיד שהורדתי את ג'ים על הברכיים‬
‫ואז הצמדתי את האקדח‬ ‫לחלק האחורי של ראשו ויריתי בו.‬
‫זה אפילו לא קרוב לאמת.‬
‫כשמקשיבים לזה, זה נשמע כאילו טי-ג'יי‬
‫מנסה להגיד שהנרטיב של ג'ימי כורע על ברכיו‬
‫הומצא על ידי החוקרים,‬
‫כשלמעשה, הוא אשם בסיפור הזה.‬
‫זה הסיפור שהוא סיפר לקריסטן.‬
‫מה היה המניע של טי-ג'יי‬ ‫להרוג את ג'ימי, אני לא יודע.‬
‫מה שחשוב היה‬ ‫שטי-ג'יי הרג את ג'ימי ללא כל ספק.‬
‫זו רק הייתה שאלה‬ ‫באיזה סיפור רוצים להאמין.‬
‫בסופו של דבר,‬ ‫טי-ג'יי רוצה שתאמינו שהוא לא רוצח,‬
‫שהוא בסך הכול חבר ממש מחורבן.‬
‫- ארבעה חודשים אחרי החקירה הראשונה שלו, -‬
‫- טי-ג'יי הסכים לענות על שאלות נוספות -‬
‫אני לא יודע איך…‬ ‫אני כבר לא יודע איך להגן על עצמי.‬
‫אני לא יודע מה להגיד כדי לשכנע אנשים.‬
‫אם הייתי סותם את הפה,‬ ‫מכחיש את כל העניין, ומשקר לגבי זה,‬
‫כנראה לא הייתי יושב כאן היום.‬
‫כן, לא הלכתי למשטרה בהתחלה. פחדתי נורא.‬
‫בדיוק הרגתי מישהו.‬
‫שימו את עצמכם בנעליי‬ ‫למשך 30 שניות. שתי שניות.‬
‫שבריר השנייה הזה‬ ‫שינה את מהלך חייהם של אנשים רבים.‬
‫אני מבין למה הרבה אנשים לא סומכים עליי‬ ‫או לא מאמינים למה שאני אומר.‬
‫אני יכול להבין את זה.‬
‫ואין סיכוי שאוכל לתקן את זה.‬
‫אין סיכוי שאוכל לתקן את זה.‬
‫אז זה כלי הרצח.‬
‫וטי-ג'יי אומר שבזמן‬ ‫שהוא מסובב את זה על האצבע שלו,‬
‫הוא מושך את זה לאחור בטעות.‬
‫זה דורש מאמץ,‬
‫ובמקביל, ללחוץ על ההדק.‬
‫זה לא משהו שעושים בטעות. זה צעד מכוון.‬
‫טוב, שיהיה.‬
‫שיהיה.‬
‫הוא אומר, "זה דורש הרבה מאמץ".‬ ‫זה לא דורש הרבה מאמץ.‬
‫יריתי באקדח הזה מאות פעמים.‬
‫באותו אקדח שיריתי.‬
‫אני וג'ימי ירינו כל הזמן.‬
‫זה די משכנע לראות את השריף‬
‫ממחיש כמה קשה למשוך את הנוקר לאחור.‬
‫כן, אני מתאר לעצמי.‬
‫ואני מתאר לעצמי שהוא שיחק יפה וניסה…‬
‫וגרם לזה להיראות‬ ‫כאילו זה קצת יותר קשה ממה שזה באמת.‬
‫כי זה לא באמת כל כך קשה.‬
‫הוא מנסה לגרום לזה להישמע כאילו…‬
‫"יש רק דרך אחת לעשות את זה,‬ ‫ורק ככה זה יכול היה לקרות."‬
‫זה שקר.‬
‫לא אכפת לי מה אנשים חושבים.‬
‫הייתי שם, אני יודע מה קרה.‬
‫מעולם לא התכוונתי לפגוע באף אחד.‬
‫מעולם לא ולעולם לא. אני פשוט לא אדם כזה.‬
‫אז כל מי שטוען אחרת טועה?‬
‫הם טועים לגמרי. הם שקרנים.‬
‫ואשמח להגיד להם את זה בפנים, "אתם שקרנים".‬
‫מה יש לי להפסיד? אני במאסר עולם.‬
‫הרגתי אדם. האיש הזה היה החבר הכי טוב שלי.‬
‫ואני מצטער. אני כל כך מצטער.‬
‫אין מילים לתאר כמה אני מצטער על מה שקרה.‬